Up-341/00
Natisni
Opravilna št.:
Up-341/00
Datum odločitve:
27. 3. 2001
ECLI:
ECLI:SI:USRS:2001:Up.341.00
Akt:
Ustavna pritožba A. A. A. zaradi kršitve pravice do sojenja brez nepotrebnega odlašanja iz 23. člena Ustave v postopku pred Vrhovnim sodiščem v zadevi št. U 765/96
Izrek:
Ustavna pritožba A. A. A. zaradi kršitve pravice do sojenja brez nepotrebnega odlašanja iz 23. člena Ustave v postopku pred Vrhovnim sodiščem v zadevi št. U 765/96 se zavrže.
Evidenčni stavek:
Ustavno sodišče je pristojno za odločanje o kršitvi pravice iz 23. člena Ustave le, če zatrjevana kršitev v času odločanja še traja. Ker je bilo o pritožnikovi zadevi že pravnomočno odločeno, je zatrjevana kršitev te pravice pred sodiščem prenehala. Morebitne zahtevke iz naslova kršitve pravice do sojenja brez nepotrebnega odlašanja lahko pritožnik v takem primeru uveljavlja v postopku pred pristojnim sodiščem (26. člen Ustave). Ker pritožnik te sodne poti še ni izkoristil, je Ustavno sodišče njegovo ustavno pritožbo zavrglo.
Geslo:
Predhodno izčrpanje vseh pravnih sredstev kot procesni pogoj za vložitev ustavne pritožbe.

Pravica do sodnega varstva.

Pravica do povračila škode.
Pravna podlaga:
Ustava, 23., 26. čl.

Zakon o Ustavnem sodišču (ZUstS), 51., 2. al. 1. odst. 55., 59. čl.
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
29. 9. 2000
Vrsta odločitve:
sklep
Vrsta rešitve:
zavrženje
Dokument:
US20736
Up-341/00
27. 3. 2001
S K L E P
Ustavno sodišče je v postopku za preizkus ustavne pritožbe A. A. A. iz Ž. na seji senata dne 27. marca 2001
s k l e n i lo :
Ustavna pritožba A. A. A. zaradi kršitve pravice do sojenja brez nepotrebnega odlašanja iz 23. člena Ustave v postopku pred Vrhovnim sodiščem v zadevi št. U 765/96 se zavrže.
O b r a z l o ž i t e v
1. Ustavni pritožnik je v vlogi z dne 19. 9. 2000 navajal, da že več kot štiri leta teče postopek pred Vrhovnim sodiščem v zadevi, ki se tiče njegovega sprejema v državljanstvo Republike Slovenije. Meni, da mu je s tem kršena pravica do sojenja brez nepotrebnega odlašanja iz 23. člena Ustave in pravica iz 6. člena Konvencije o varstvu človekovih pravic in temeljnih svoboščin (Uradni list RS, št. 33/94, MP, št. 7/94 - EKČP).
2. Iz obvestila Upravnega sodišča Republike Slovenije št. Su 7- 03/2001-15 z dne 12. 2. 2001 je razvidno, da je bila pritožnikova zadeva št. U 765/96 prenešena z Vrhovnega sodišča na Upravno sodišče (na podlagi prvega odstavka 11. člena Zakona o spremembah in dopolnitvah Zakona o upravnem sporu (Uradni list RS, št. 70/2000 - ZUS-A) in da je bila rešena s sodbo tega sodišča št. U 765/96-18 z dne 8. 11. 2000. Navedena sodba je postala pravnomočna dne 13. 12. 2000.
3. Ustavno sodišče je pristojno za odločanje o kršitvi pravice iz 23. člena Ustave le, če zatrjevana kršitev v času odločanja še traja. Ker je bilo o pritožnikovi zadevi že pravnomočno odločeno, je zatrjevana kršitev te pravice pred sodiščem prenehala.
Morebitne zahtevke iz naslova kršitve pravice do sojenja brez nepotrebnega odlašanja lahko pritožnik v takem primeru uveljavlja v postopku pred pristojnim sodiščem (26. člen Ustave). Ker pritožnik te sodne poti še ni izkoristil, je Ustavno sodišče njegovo ustavno pritožbo zavrglo. Po tretjem odstavku 160. člena Ustave in po prvem odstavku 51. člena Zakona o Ustavnem sodišču (Uradni list RS, št. 15/94 - v nadaljevanju ZUstS) se namreč ustavna pritožba lahko vloži šele, ko so izčrpane vse druge oblike pravnega varstva.
4. Senat Ustavnega sodišča je sprejel ta sklep na podlagi druge alinee prvega odstavka 55. člena ZUstS v sestavi: predsednica senata Milojka Modrijan ter člana dr. Janez Čebulj in Lojze Janko. Predsednica senata:
Milojka Modrijan